KIRJALLINEN KYSYMYS P-1545/02 esittäjä(t): María Sornosa Martínez (PSE) komissiolle. Yhteisön rahoitus Madridin ja Valencian väliselle suurten nopeuksien rautatielle.



Virallinen lehti nro 309 E , 12/12/2002 s. 0134 - 0135



KIRJALLINEN KYSYMYS P-1545/02 esittäjä(t): María Sornosa Martínez (PSE) komissiolle (28. toukokuuta 2002) Aihe: Yhteisön rahoitus Madridin ja Valencian väliselle suurten nopeuksien rautatielle Madridin ja Espanjan itärannikon välinen rautatieyhteys on kirjattu ehdotukseen Espanjan tavoite 1 -alueita koskevasta yhteisön tukikehyksestä, ja siksi hanke voi saada yhteisön rahoitusta EAKR:sta kaudella 20002006. Suurnopeusjunalle voitaisiin toisaalta myöntää yhteisön rahoitusta myös koheesiorahaston Euroopan laajuisten liikenneverkkojen alamomentilta. Mainittuja Euroopan laajuisia verkkoja koskevan oikeusperustan mukaisesti yhteisön rahoituksen kokonaismäärä ei voi ylittää 10:tä prosenttia sijoitusten kokonaiskustannuksista. Vastauksissaan tekemiini kysymyksiin H-0203/00(1) ja H-0612/00(2) komissio ilmoitti, että se ei vielä ollut saanut Espanjan viranomaisilta ehdotusta Madridin ja Valencian välisen suurten nopeuksien rautatien rahoittamisesta. Komissio ei myöskään ollut tietoinen Valencian itsehallintoyhteisön talousministerin lausunnoista, joiden mukaan yhteisön tuki kattaa käytännössä hankkeen kustannukset kokonaan. Voisiko komissio ilmoittaa, onko se saanut Espanjan viranomaisilta Madridin ja Valencian välisen suurten nopeuksien rautatien rahoittamista koskevan ehdotuksen ja onko näitä infrastruktuureja koskevilla alamomenteilla määrärahoja käytettävissä? (1) Kirjallinen vastaus 14.3.2000. (2) Kirjallinen vastaus 6.9.2000. Michel Barnier'n komission puolesta antama vastaus (8. heinäkuuta 2002) Madridin ja Valencian välinen rautatieyhteys sekä Albaceten liittymä on todellakin luokiteltu radaksi, jolle on tarkoitus rakentaa suurnopeusjunarata myös yhteisön suuntaviivoista Euroopan laajuisen liikenneverkon kehittämiseksi 23. heinäkuuta 1996 tehdyn Euroopan parlamentin ja neuvoston päätöksen N:o 1692/96/EY liitteessä I(1) Sille voidaan myöntää tukea Euroopan laajuisia liikenneverkkoja varten varatusta talousarviosta sekä rakenne- ja koheesiorahastoista. Espanjan viranomaiset ovat pyytäneet rahoitusta Euroopan laajuisia liikenneverkkoja vasrten varatusta talousarviosta. Rahoituspyyntö koskee suurnopeusradan rakennushankkeeseen liittyviä tutkimuksia välillä MadridCastilla La ManchaValencian alueMurcian alue, johon sisältyy myös väli MadridValencia. Yhteisö tukee edellä mainittuja tutkimuksia 37 miljoonalla eurolla kaudella 20012006. Tukikelpoiset kokonaiskustannukset ovat 104,2 miljoonaa euroa. Euroopan alukehitysrahastosta on myönnetty Comunidad de Valencian toimenpidekokonaisuuteen 6.3 rautatiet 249,7 miljoonaa euroa ja Castilla-La Manchan vastaavaan toimenpidekokonaisuuteen 156,5 miljoonaa euroa kaudelle 20002006. Komission tietoon ei ole tähän mennessä tullut mitään edellä mainittuihin töihin liittyvää hanketta. Komissiolla tulee kuitenkin hyväksyttää vain sellaiset rakennerahastoista rahoitettavat hankkeet, joiden kustannukset ylittävät 50 miljoonaa euroa. Koheesiorahastoissa säädetään, että liikenneverkkoihin liittyvien hankkeiden rahoitus saa olla 50 % käytettävissä olevasta talousarviosta. Tähän mennessä koheesiorahastolle ei ole tullut yhteisrahoituspyyntöjä kyseisen rautatien rakentamista varten. (1) EYVL L 228, 9.9.1996.